Tannie Dottie van die tuisnywerheid Kolwyntjie op die plattelandse dorp Porseleinberg, se lewe word omgekeer wanneer die aantreklike jong Wessel daar opdaag. Hy soek na ŉ plek om sy nuwe radiostasie te vestig. Hy beloof om ŉ rewolusie op die rustige dorpie teweeg te bring wat almal gaan omkrap.
Die joernalis Wessel soek blyplek op Porseleinberg en daag by die spog gastehuis Briekaandraai op. Met die eerste deurloop besluit hy dit is die regte plek vir sy nuwe radiostasie. Maar die eienares, Melissa, steek ŉ stokkie voor sy planne. Als is nie verlore nie, want hy ontmoet die pragtige Corlia.
Otto, die befoeterde redakteur van die plaaslike koerant Windhond, roep die adjunkredakteur, Elfra, na sy kantoor. Dit blyk dat hulle twee ŉ geskiedenis het. Dan vertel sy vir hom skokkende nuus.
Daar is konsternasie in Kolwyntjie, want die befoeterde redakteur Otto Marais se wegneemslaai is nie gereed nie. Wanneer hy opdaag, dreig hy boonop vir Dottie en Slaptjip met die gesondheidsowerhede… wat katastrofiese gevolge vir hulle kan hê.